CELEX: 62009CA0066
Language: ro
Date: 2010-09-02 00:00:00
Title: Cauza C-66/09: Hotărârea Curții (Camera a doua) din 2 septembrie 2010 (cerere de pronunțare a unei hotărâri preliminare formulată de Lietuvos Aukščiausiasis Teismas — Republica Lituania) — Kirin Amgen, Inc./Lietuvos Respublikos valstybinis patentų biuras [ „Dreptul brevetelor — Medicamente brevetate — Regulamentul (CEE) nr. 1768/92 — Articolele 7 și 19 și articolul 19a litera (e) — Certificat suplimentar de protecție pentru medicamente — Termen pentru depunerea cererii pentru un asemenea certificat” ]

23.10.2010   
            
            
               RO
            
            
               Jurnalul Oficial al Uniunii Europene
            
            
               C 288/11
            
         
      Hotărârea Curții (Camera a doua) din 2 septembrie 2010 (cerere de pronunțare a unei hotărâri preliminare formulată de Lietuvos Aukščiausiasis Teismas — Republica Lituania) — Kirin Amgen, Inc./Lietuvos Respublikos valstybinis patentų biuras
      (Cauza C-66/09) (1)
      
      (Dreptul brevetelor - Medicamente brevetate - Regulamentul (CEE) nr. 1768/92 - Articolele 7 și 19 și articolul 19a litera (e) - Certificat suplimentar de protecție pentru medicamente - Termen pentru depunerea cererii pentru un asemenea certificat)
      (2010/C 288/17)
      Limba de procedură: lituaniana
      
         Instanța de trimitere
      
      Lietuvos Aukščiausiasis Teismas
      
         Părțile din acțiunea principală
      
      
         Reclamantă: Kirin Amgen, Inc.
      
         Pârâtă: Lietuvos Respublikos valstybinis patentų biuras
      
         Cu participarea: Amgen Europe BV
      
         Obiectul
      
      Cerere de pronunțare a unei hotărâri preliminare — Lietuvos Aukščiausiasis Teismas — Interpretarea articolului 3 litera (b), a articolului 7 alineatul (1), a articolului 13 alineatul (1), precum și a articolelor 19 și 23 din Regulamentul (CEE) nr. 1768/92 al Consiliului din 18 iunie 1992 privind instituirea unui certificat suplimentar de protecție pentru medicamente (JO L 182, p. 1, Ediție specială, 13/vol. 11, p. 130) — Societate titulară a unui brevet european și a unei autorizații comunitare de introducere pe piață pentru un medicament, care a solicitat un certificat suplimentar de protecție pentru acest medicament — Stabilirea datei de la care începe să curgă termenul prevăzut pentru depunerea cererii de certificat suplimentar — Data acordării autorizației de introducere pe piață sau data intrării în vigoare a regulamentului în cauză pentru Lituania, ca urmare a aderării acesteia la Uniunea Europeană
      
         Dispozitivul
      
      Articolul 7 și articolul 19a litera (e) din Regulamentul (CEE) nr. 1768/92 al Consiliului din 18 iunie 1992 privind instituirea unui certificat suplimentar de protecție pentru medicamente, astfel cum a fost modificat prin Actul privind condițiile de aderare la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace și adaptările tratatelor pe care se întemeiază Uniunea Europeană, trebuie interpretate în sensul că acestea nu permit titularului unui brevet de bază valabil pentru un produs să solicite autorităților lituaniene competente, într un termen de șase luni de la data aderării la Uniunea Europeană a Republicii Lituania, eliberarea unui certificat suplimentar de protecție în cazul în care, cu mai mult de șase luni înainte de aderare, a fost obținută o autorizație comunitară de introducere pe piață pentru acest produs, în calitate de medicament, conform Regulamentului (CEE) nr. 2309/93 al Consiliului din 22 iulie 1993 de stabilire a procedurilor comunitare de autorizare și supraveghere a medicamentelor de uz uman și de uz veterinar și de instituire a Agenției Europene pentru Evaluarea Medicamentelor, dar un asemenea produs nu a obținut în Lituania o autorizație de introducere pe piață.
      
         (1)  JO C 90, 18.4.2009.